забавления за Преподаватели
Директор вика секретарката си и и съобщава: Решил съм да отидем за седмица в чужбина. Приготвяй си багажа!
 Секретарката съобщава новината на мъжа си: Скъпи, заминавам с шефа на командировка за седмица, ще се наложи да се грижиш сам за себе си.
 Мъжът звъни на любовницата: Жена ми заминава за седмица, хайде да прекараме това време заедно!
 Любовницата звъни на ученика си, на който преподава частни уроци: Ще съм заета, имам много работа, за една седмица уроците се отменят.
 Доволното момче звъни на дядо си: Дядо, няма да имам занятия, учителката ще е заета. Хайде да прекараме седмицата заедно!
 Дядото (директорът на фирмата) отново звъни на секретарката си: Тази седмица внукът ме помоли да прекарам времето си с него. Пътуването се отменя. Ще заминем друг път.
 Секретарката звъни на мъжа си и му казва: Шефът е зает тази седмица, отложихме командировката.
 Мъжът звъни на любовницата: Не може да се видим тази седмица, жена ми отмени пътуването си.
 Любовницата звъни на ученика си: Тази седмица занятия ще има както обикновено.
 Ученикът звъни на дядо си: Дядо, учителката каза, че ще имаме уроци както обикновено. Няма да мога да ти правя компания.
 Дядото звъни на секретарката си: Не се безпокой, заминаваме тази седмица. Събирай багажа!